**Martina Aitolehti** (synt. *Minna* *Kortelampi* 16. heinäkuuta 1982 Helsinki) on suomalainen hyvinvointivalmentaja, somevaikuttaja ja televisioesiintyjä. Koulutukseltaan hän on kuntosalivalmentaja ja personal trainer (PT), hän on suorittanut 2014 Spartan Gearin Bodyweight valmentaja -koulutuksen ja syventävän voimavalmentaja-koulutuksen.

Uran alku ja julkisuuteen nouseminen
------------------------------------

Aitolehti aloitti mallintyöt 15-vuotiaana. Hän voitti vuonna 2001 Kalenterityttö-kisan, sekä oli yksi semifinalisteista vuoden 2000 ja 2001 Miss Suomi -kisoissa. Hän edusti Suomea vuonna 2001 Miss Earth -kilpailussa Filippiineillä ja 2004 Miss Hawaiian Tropic International -kisassa Las Vegasissa. Hän on tehnyt juontoesiintymisiä vuodesta 2002 ja lauluesiintymisiä vuodesta 2004 lähtien. Ennen mallintöiden aloittamista Aitolehti harrasti yleisurheiluaja pelasi koripalloa Torpan Pojat -joukkueessa. Hän harrasti ratsastusta ja toimi ravivalmentajan apulaisena Lahdessa.

Loppuvuodesta 2004 Aitolehti sai julkisuutta lyhyestä suhteestaan jalkapalloilija Alexei Eremenko nuoremman kanssa. Vaikka suhde sittemmin päättyi, Aitolehti jäi julkisuuteen ja on esiintynyt useissa televisio-ohjelmissa ja haastatteluissa.

Televisioesiintyjä
------------------

Alkujulkisuuden tunnetuimmat työnsä Aitolehti teki televisiossa. Ensin hän juonsi Nelosen *Talk*-deittiohjelmaa. Muutamissa *Salatut elämät* -sarjan jaksoissa hän näytteli julkisuushakuista PR-tyttö Maria. Vuonna 2015 Aitolehti palasi *Salattuihin elämiin* näyttelemään toisenlaista roolia, palkkamurhaaja Seireeniä. Hän vieraili sarjassa myös vuonna 2016 samassa roolissa ja palasi jälleen syksyllä 2018.

Syksyllä 2007 Aitolehti osallistui Suomen *Big Brotherin* 3. tuotantokauteen ja oli täten ensimmäinen *Big Brotheriin* osallistunut julkisuuden henkilö Suomessa. Ohjelman tuottajat olivat pyytäneet häntä aiemmin keväällä normaaliin hakuprosessiin. Aitolehti poistui *Big Brother* -talosta noin viikon jälkeen isoisänsä kuoleman vuoksi.

Vuonna 2008 Martina Aitolehti osallistui *Suomen Pelkokerroin* -ohjelmaan, jonka kuvaukset olivat Argentiinassa. Hän voitti kilpailun ja sai palkinnoksi 10 000 euroa. Muut osanottajat tässä 4. lokakuuta 2008 esitetyssä jaksossa olivat Heikki Paasonen, Noora Hautakangas, Sini Helmi, Jimi Pääkallo ja Perttu Sirviö.

Aitolehden ja hänen puolisonsa Esko Eerikäisen elämästä tehtiin tositelevisiosarja. Ensimmäinen tuotantokausi *Vauvakuumetta* esitettiin vuoden 2010 alussa ja toinen tuotantokausi *Isku Kolumbiaan* keväällä 2011. Ensimmäisellä tuotantokaudella seurattiin Aitolehden raskautta ja synnytystä. Toisella tuotantokaudella perhe matkasi Etelä-Amerikkaan tapaamaan Eerikäisen sukulaisia tarkoituksenaan esitellä perheen uusin tulokas suvulle.

Keväällä 2012 Aitolehti osallistui Moskito Televisionin tuottamaan *Viidakon tähtöset* -sarjaan. Ohjelmaa esitettiin Sub-kanavalla. Syksyllä 2012 Aitolehti osallistui Nelosen *Neljän tähden illallinen* -sarjan neloskauden avausjaksoihin, voittaen oman illallisseurueensa, Sabina Särkkä, Ali Jahangiri ja Koop Arponen, antamilla pisteillä. Kevät-kesällä 2013 hän osallistui Nelosen esittämään *Splash!*-uimahyppykilpailuun ja hänet äänestettiin ohjelman voittajaksi hänen tehtyään finaalissa 10 metristä 2,5 volttia taittaen. Keväällä 2014 Aitolehti esiintyi *Neljän tähden talkoot* -sarjassa neljässä jaksossa osallistuen muun muassa musiikkivideon tekoon yhdessä Iso H:n kanssa. Sarjaa esitti Nelonen. Syksyllä 2014 hän toimi tuomarina *Martina ja hengenpelastajat* -sarjassa, joka esitettiin Jim-kanavalla.

Martina Aitolehti osallistui myös Nelosen *Gladiaattorit*-ohjelmaan 2017 syksyllä roolinimenään Pantteri.

Vuonna 2018 kuvatussa *Atlantin yli* -ohjelmassa Aitolehti kuului Joel Harkimon kipparoiman purjeveneen julkkismiehistöön, jossa mukana olivat Laura Lepistö, Satu Silvo, Jere Karalahti ja Kari Aihinen.

Aitolehti ilmoitti toukokuussa 2021 että hän ryhtyy *Revenge Body with Martina Aitolehti* -ohjelman mentoriksi. Tv-sarjassa seurataan päähenkilöiden elämäntapamuutoksia ja se alkaa Discovery+-tv-kanavalla keväällä 2022.

Laulaja
-------

Vuonna 2005 Aitolehti levytti musiikkia yhdessä salasuhteestaan julkisuuteen nousseen esiintyjän Marika Fingerroosin kanssa. Salarakkaat-nimeä käyttänyt kaksikko julkaisi ensin singlen "Salarakas" ja myöhemmin samaa nimeä kantavan studioalbumin. Albumi sisältää cover-versioita tunnetuista suomalaisista iskelmä- ja popkappaleista.

Aitolehti jatkoi musiikkiuraansa vuonna 2011, kun hän julkaisi ensimmäisen soololevynsä. *Martina*-niminen englanninkielistä tanssipoppia sisältävä levy julkaistiin maaliskuussa 2011. Levyn ensimmäinen single on dancepopkappale "9 Digits", joka julkaistiin digitaalisesti 29. tammikuuta 2011. Levyn vastaava tuottaja on Hermanni Kovalainen ja yhtenä säveltäjänä on muiden muassa Jaakko Salovaara. Singlen saama vastaanotto oli hyvin negatiivinen.

Soololevyn julkaisseen Universal Musicin ja Aitolehden yhteistyö päättyi myöhemmin vuonna 2011. Levy-yhtiöllä olisi ollut optio useampaan albumiin, mutta sitä ei käytetty.

Syystalvella 2011–2012 Aitolehti osallistui Ylen järjestämään Uuden Musiikin Kilpailuun "Checkmate"-nimisellä kappaleella. "Checkmate" pääsi 540 demon joukosta 40 parhaan joukkoon, mutta karsiutui kilpailun toisessa vaiheessa, jossa jatkoon valittiin 12 parasta laulua. Kappale valittiin kuitenkin mukaan ylimääräiseen yleisöäänestykseen, jonka voittaja pääsisi villillä kortilla yhdeksän parhaan joukkoon. Aitolehden laulu ei kuitenkaan voittanut tätä äänestystä.

Aitolehti on itse todennut: "Aika äkkiä tuli nämä salarakasjutut. Sit mentiin oikeesti kovaa. Huomenna ollaan tositv-tähtiä, sitten ollaan laulajia, sitten ollaan juontajia. Mun suhde julkisuuteen nyt on täysin erilainen kuin 20 vuotta sitten. Se ei ole kovin siisti juttu. – Kyllä minä niitä aikoja ihan lämmöllä muistelen, mutta en minä enää laula."

Yrittäjä
--------

Aitolehdellä oli vuosina 2007–2015 Helsingissä toimiva enimmäkseen ravintolaviihteeseen keskittyvä ohjelmatoimisto Dance & Show Action Agency Martina Aitolehti ay. Yrityksen hankkeita ovat muun muassa Miss Helsinki -kilpailu ja showtanssiryhmä Martina & Dazzling Ladies. Nykyään Dazzling Ladies -tanssiryhmää luotsaa Suvi Pitkänen ja Miss Helsinki -kilpailulla on uusi omistaja. Aitolehti on vuodesta 2016 asti toiminut PTTP Company Oy:n toimitusjohtajana, ja lisäksi hän on pyörittänyt myös Cross-Swim Training Oy:tä.

Yrittäjänä Aitolehden työ koostuu pääasiassa erilaisista hyvinvointi-, fitness- ja ruokavaliovalmennuksista ja kuntoilu- ja lifestyleluennoista. Aitolehti on ollut Pohjoismaiden suurimman vuosittaisen Fitness-urheilu-tapahtuman Nordic Fitness Expon luennoitsijana aina 2010-luvun alkupuolilta asti. Lisäksi hän on muun muassa tuottanut messuille urheilullisia muotinäytöksiä.

Aitolehti on valittu Puma-yhteistyöurheilijaksi  ja -mainoskasvoksi Suomessa vuodeksi 2020.

Maaliskuussa 2020 Aitolehti julkaisi kirjan *Elämäni kunnossa*, joka sisältää treeni-, ruoka- ja elämäntapaohjeita ja hieman elämäkerrallista tietoa.

Aitolehdellä on oma nimikkotuotesarjansa, joka sisältää muun muassa urheilujuomajauheita ja shakereita Hän on myös tehnyt yhteistyötä  Yvette-urheiluvälinebrändin  kanssa vuodesta 2017 alkaen. Vuoden 2019 keväällä lanseerattiin ensimmäiset Aitolehden suunnittelemat urheiluvaate- ja uimapukumallistot, Yvette x Martina Yvette Finland Oy:lle.Toinen mallisto julkaistiin heti samana syksynä Tuotteita myydään mm Stockmannilla ja urheilualan verkkokaupoissa.

Yksityiselämä
-------------

Aitolehden äiti on puhe- ja draamapedagogi Anne Aitolehti ja veli lauluntekijä ja ääninäyttelijä Joonathan Kettunen. Aitolehti ei ole koskaan tavannut eikä ole ollut missään tekemisissä isänsä kanssa. Aitolehden sisar Stefanie kuoli vuonna 2014 väkivaltaisesti 22-vuotiaana.

Aitolehti ja Esko Eerikäinen avioituivat kesällä 2007 Helsingin maistraatissa kolmen kuukauden seurustelun jälkeen. Pariskunnan avioliitto siunattiin elokuun lopulla 2008 Helsingin Tuomiokirkossa. Marraskuussa 2009 parille syntyi tytär. He jättivät avioerohakemuksen 18. tammikuuta 2011.

Aitolehti oli avoliitossa vuosina 2011–2020 liikemies Stefan Thermanin kanssa. Heille syntyi tytär syyskuussa 2012. Pariskunta kihlautui vuonna 2019. Suhde päättyi vuonna 2020 eroon.

Vuonna 2021 Aitolehti asui avoliitossa ex-jääkiekkoilija Hannu Pikkaraisen kanssa, jonka hän tapasi helmikuussa 2021. Pari erosi loppuvuodesta.

Aitolehti tuomittiin elokuussa 2014 rattijuopumuksesta. Aitolehti oli ajanut ylinopeutta 0,75 promillen humalatilassa.Aitolehti tuomittiin 9. tammikuuta 2020 Helsingin käräjäoikeudessa 25 päiväsakkoon kulkuneuvon kuljettamisesta oikeudetta. Aitolehti ajoi maaliskuussa 2019 autoa, vaikka hänellä ei ollut voimassa olevaa ajokorttia. Poliisi oli määrännyt Aitolehden aiemmin 12 viikon mittaiseen ajokieltoon kertyneiden ylinopeussakkojen takia. Lisäksi hän on saanut sakkorangaistuksen vuonna 2008 tapahtuneesta Anne-Mari Bergin pahoinpitelystä, jonka yhteydessä Berg sai sakkorangaistuksen kunnianloukkauksesta ja vuonna 2017 tapahtuneesta Sofia Belórfin pahoinpitelystä.

Aitolehti on koko julkisuudessa olo aikansa osallistunut aktiivisesti eri hyväntekeväisyyskampanjoihin. Hän muun muassa julkaisi vuonna 2008 hyväntekeväisyyskalenterin lastenkotien hyväksi ja sitä edellisen kalenterin tuotto meni Amnesty Internationalille. Hän huutokauppasi morsiuspukunsa Pelastakaa Lapset ry:n hyväksi. Hän osallistui vuonna 2008 myös hyväntekeväisyysturnaukseen,  jossa pokeria pelaamalla kerättiin varoja lasten- ja nuorten mielenterveystyölle.2010 hän osallistui hyväntekeväisyyspokeriturnaukseen Maarianhaminassa. Aitolehti on toiminut myös Lastenklinikoiden Kummit -järjestössä ja varainkeruussasekä vieraillut lastensairaalassa useina vuosina. Hän on myös osallistunut Nenäpäivä-kampanjan varainkeruuseen vuodesta 2011 alkaen säännöllisesti.Vuonna 2015 Jungle Juice Bar järjesti hyväntekeväisyyskampanjan vetonauloinaan Aitolehti ja Jasper Pääkkönen. Menestyksekkään kampanjan tuotot ohjattiin Sos Lapsikylälle, Suomen luonnonsuojeluliitolle ja Irti Huumeista ry:lle.

Vuonna 2018 Aitolehti osallistui Mannerheimin Lastensuojeluliiton Uudenmaan piirin perinteiseen hyväntekeväisyystapahtumaan. Hän on ollut vakiokasvo  myös Valtteri Bottas Duathlon -hyväntekeväisyystapahtumassa

Aitolehti työskentelee hyvinvointivalmentajana ja lisäksi on osallistunut triathlon-kilpailuihin.

Syyskuussa 2020 Aitolehti palasi vanhan hevosharrastuksensa pariin näytöslähdössä Vermossa, tosin itselleen uudella lajilla raviratsastuksella, joka tunnetaan myös Monté-nimellä.

WSOY julkaisi Aitolehden elämäkerran *Martina – taistelija* elokuussa 2022. Kirjan ovat kirjoittaneet Aitolehti ja Hippo Taatila.

Aitolehti kihlautui australialaisen poikaystävänsä, jonka nimeä hän ei ole julkaissut, kanssa Malediiveilla maaliskuussa 2024.

Diskografia
-----------

### Albumit

* *Salarakkaat* (2005, osana Salarakkaat-duoa)
* *Martina* (2011)

### Singlet

**Omat singlet**

* *Salarakas* (2005, osana Salarakkaat-duoa)
* *9 Digits* (2011)
* *Diamond Cuts Diamond* (2011)
* *Red Light On (2011)*
* *Checkmate* (2011)

**Vierailevana artistina**

* *Sinut tahtoisin luokseni* (2014)

Lähteet
-------

1. ↑  Avioero *Iltalehti*.  16.7.2008. Viitattu 23.2.2010.
2. ↑  Muistatko vielä? Näin Martina Aitolehti ponnahti julkisuuteen *Ilta-Sanomat*.  10.7.2014. Viitattu 10.8.2022.
3. ↑  Julkkisarkisto: Martina Aitolehti *Iltalehti.fi*. Viitattu 24.11.2021.
4. ↑  FitClub Finland *www.fitclubfinland.fi*. Viitattu 14.10.2020.
5. ↑  Martina Aitolehti osallistui vaativaan triathlonkilpailuun – elämänsä kunnossa oleva julkkiskaunotar ylsi kärkisuoritukseen *Ilta-Sanomat*.  22.8.2020. Viitattu 14.10.2020.
6. ↑  sinä kysyt — Blogi *Martina Aitolehti*.  Arkistoitu 9.4.2022. Viitattu 12.10.2020.
7. ↑  Me Naiset | Olisitko muistanut? 15 suomalaisjulkkista, jotka tulivat tunnetuksi jostain ihan muusta kuin mistä heidät nykyään tunnetaan *Ilta-Sanomat*.  9.11.2020. Viitattu 23.3.2021.
8. ↑  Martina Aitolehti täytti 33 - näin hän on muuttunut *www.iltalehti.fi*. Viitattu 12.10.2020.
9. ↑  yleisurheilukenttä — Blogi *Martina Aitolehti*.  Arkistoitu 9.4.2022. Viitattu 12.10.2020.
10. ↑  Martina Aitolehti on elänyt elämän, josta monet eivät selviäisi | Audio Areena *areena.yle.fi*. Viitattu 13.10.2020.
11. ↑  Ihanat heppatytöt! Martina Aitolehdella sama harrastus kuin tyttärellään *mtvuutiset.fi*.  18.3.2019. Viitattu 13.10.2020.
12. ↑  9. Martina Aitolehti - Aki Linnanahde Talk Show *Spotify*.  Arkistoitu 17.10.2020. Viitattu 12.10.2020.
13. ↑  Martina Aitolehti muistelee salasuhdekohua: "Olin hyvin ihastunut, mutta pihalla" *Radio Nova*.  27.3.2019. Viitattu 14.10.2020.
14. ↑  Hyssi, Mika: Martina Aitolehti juontaa Nelosen deittiä  20.6.2006. Sopuli.fi. Viitattu 23.2.2010.
15. ↑  Martinan läksiäisvideo BB-taloon! *7 päivää*.  9.10.2007.  Arkistoitu 27.3.2009. Viitattu 23.2.2010.
16. ↑  Suru-uutinen syynä Martinan lähtöön *Iltalehti*.  16.10.2007. Viitattu 23.2.2010.
17. ↑  Suomalaisjulkkiksia mukana Suomen Pelkokerroin -sarjassa *Iltalehti*.  23.4.2008. Viitattu 23.2.2010.
18. ↑  Martina ja Esko palaavat ruutuun - katso kuvat! Sub.
19. ↑  Hyväntuulinen Neljän tähden illallinen palaa Neloselle uusin jaksoin - avausjaksossa kokkaa Martina Aitolehti *Nelonen.fi*.  Arkistoitu 18.10.2020. Viitattu 12.10.2020. (englanniksi)
20. ↑  Takala, Taru: Ennakkosuosikki voitti Splash! -kilpailun *Ilta-Sanomat*.  7.6.2013.  Arkistoitu 9.6.2013. Viitattu 8.6.2013.
21. ↑  Martinan talkoot - katso kuvat ja tuotetiedot! *Nelonen.fi*. Viitattu 12.10.2020. (englanniksi)
22. ↑  Martina Aitolehden ja Iso H:n musavideo - kurkista tulevaan Neljän tähden talkoot -kauteen! *Nelonen.fi*.  Arkistoitu 19.10.2020. Viitattu 12.10.2020. (englanniksi)
23. ↑  Uudet Gladiaattorit ovat raudanlujia taistelijoita – Mukana mm. Jere Tiihonen, Amin Asikainen ja Martina Aitolehti *Gladiaattorit – Nelonen*.  15.5.2017. Viitattu 13.6.2020.
24. ↑  Martina Aitolehti oksentaa ja herkistyy ulapalla - esimakua Atlantin yli -ohjelmasta *www.iltalehti.fi*. Viitattu 12.10.2020.
25. ↑  Martina Aitolehdeltä yllätys: Saa oman tv-ohjelman *www.iltalehti.fi*. Viitattu 19.5.2021.
26. ↑  07 / 2005 - Salarakkaat levylle Metropoli. Viitattu 23.2.2010.
27. ↑  Piironen, Heidi: Martina Aitolehdeltä albumi englanninkielistä tanssipoppia *Helsingin Sanomat*.  26.1.2011.  Arkistoitu 29.1.2011. Viitattu 13.6.2020.
28. ↑  Martina Aitolehden 9 Digits -sinkku lytättiin arvostelussa *MTV3 viihdeuutiset*.  6.2.2011. Viitattu 6.2.2011. (suomeksi)
29. ↑  Martina Aitolehti sai potkut levy-yhtiöstä *Voice.fi*.  1.11.2011. Viitattu 1.11.2011. (suomeksi)[vanhentunut linkki]
30. ↑  UMK: Martina - Checkmate *YLE*.  31.10.2011.  Arkistoitu 2.11.2011. Viitattu 1.11.2011. (suomeksi)
31. ↑  Uuden Musiikin Kilpailun TOP 40 kilpailijaa julki *YLE*.  31.10.2011.  Arkistoitu 2.11.2011. Viitattu 1.11.2011. (suomeksi)
32. ↑  Atlantin yli: Martina Aitolehti bongattiin 15-vuotiaana kadulta malliksi - nousi koko kansan puheenaiheeksi missinä ja Eremenkon salarakkaana: "Sit mentiin oikeesti kovaa" *www.iltalehti.fi*. Viitattu 12.10.2020.
33. ↑  Martina Aitolehti muistelee uraansa laulajana: "Lämmöllä muistelen" *mtvuutiset.fi*.  9.2.2020. Viitattu 12.10.2020.
34. ↑  Dance & Show Action Agency *dazzlingladies.fi*.  [vanhentunut linkki]
35. ↑  Dazzling Ladies sai uuden pomon *31.10.2013*. Viitattu 27.9.2020.
36. ↑  Martina Aitolehden yrityksen liikevaihto hämmentää! *Como.fi*.  15.5.2018. Viitattu 27.9.2020.
37. ↑  FitClub Finland *www.fitclubfinland.fi*. Viitattu 12.10.2020.
38. 1 2  Paf *Mynewsdesk*. Viitattu 12.10.2020.
39. ↑  malhanen: Fitness kuuluu kaikille - Nordic Fitness Expo Turussa viikonloppuna *Turku.fi*.  5.10.2020. Viitattu 12.10.2020.
40. ↑  Fitness kuuluu kaikille-luennot | nordicfitnessexpo.com *nordicfitnessexpo.com*.  Arkistoitu 12.10.2020. Viitattu 12.10.2020.
41. ↑  Martina Aitolehti lataa suorat sanat fitnessistä: "Naiset, jotka eivät ole nuoruudessaan liikkuneet lainkaan ryhtyvät fitness-urheilijoiksi" *Ilta-Sanomat*.  12.10.2015. Viitattu 12.10.2020.
42. ↑  Missejä ja seksikkäitä lihaskimppuja: Martina Aitolehden muotinäytös villitsi fitness-tapahtumassa – kuvat! *www.seiska.fi*. Viitattu 12.10.2020. (englanniksi)
43. ↑  Martina Aitolehti joutui valheenpaljastustestiin – myös kunto joutui syyniin: "Ihan heittämällä parhaimmasta päästä" *mtvuutiset.fi*.  22.2.2020. Viitattu 12.10.2020.
44. ↑  Uutuuskirja: Martina Aitolehti - Elämäsi kunnossa - ePressi *www.epressi.com*.  26.3.2020. Viitattu 12.10.2020.
45. ↑  Osta M-NUTRITION X Martina Sports Drink 300 g, urheilujuomajauhe osoitteessa mwebstore.fi! *mwebstore.fi*. Viitattu 12.10.2020.
46. 1 2  YVETTE x MARTINA AW19 -MALLISTON LANSEERAUS *Chic Conservative Chanel*. Viitattu 12.10.2020.
47. ↑  Martina Aitolehden urheiluvaatemalliston Yvette x Martina lanseeraustilaisuus *youtube.com*.
48. ↑  Martina Aitolehdelle jälleen uusi uravaltaus: "Maailmallahan tällaisia tehdään koko ajan" *mtvuutiset.fi*.  18.5.2019. Viitattu 12.10.2020.
49. ↑  Martina Aitolehti suunnitteli treeni- ja uimapukumalliston - pue, jos uskallat! Katso kuumat kampanjakuvat ennakkoon *www.iltalehti.fi*. Viitattu 12.10.2020.
50. ↑  Sporttimuotitalo Yvette Finland muutti Silkkitehtaalle *www.renor.fi*. Viitattu 12.10.2020.
51. ↑  Martina Aitolehti lanseerasi uuden vaatemalliston - Nanna Karalahdella merkittävä rooli projektissa! *www.seiska.fi*. Viitattu 12.10.2020. (englanniksi)
52. ↑  Yvette -tuotteet netistä | Stockmann *www.stockmann.com*. Viitattu 12.10.2020.
53. ↑  Haku Parhaat lisäravinteet ja treenivaatteet edullisesti verkosta | MWEBSTORE.fi *mwebstore.fi*. Viitattu 12.10.2020.
54. ↑  Hurtig, Elisa: Martina Aitolehti: "Maksan jokaisen sentin takaisin äidilleni" *Anna*.  28.7.2016. Viitattu 12.10.2020.
55. ↑  Muusikko Joonathan Kettunen paljastaa sukunsa julkkistaustan: Olen Martina Aitolehden velipuoli! *Muusikko Joonathan Kettunen paljastaa sukunsa julkkistaustan: Olen Martina Aitolehden velipuoli!*. Viitattu 12.10.2020.
56. ↑  Podcast: Martina Aitolehti ei ole koskaan tavannut isäänsä: "Ihan täysin tuntematon ihminen" *www.iltalehti.fi*. Viitattu 2.12.2020.
57. ↑  Martina Aitolehti muistelee podcastissa traagisesti kuolleen Steffi-siskonsa huumeongelmaa: "Tehtiin päätös, että nyt ei enää heru apua" *Ilta-Sanomat*.  29.9.2020. Viitattu 12.10.2020.
58. ↑  Martinan ja Eskon tyttärestä tuli Victoria *Ilta-Sanomat*.  30.11.2009.  Arkistoitu 2.12.2009. Viitattu 13.6.2020.
59. ↑  Kormilainen, Mikko: Esko Eerikäinen jätti avioerohakemuksen  18.1.2011. MTV3 Uutiset. Viitattu 18.1.2011.
60. ↑  Martina Aitolehti ja Stefan-rakas erosivat: "Kiitos yhteisestä matkastamme" *mtvuutiset.fi*.
61. ↑  Martina paljasti tyttärensä nimen *Iltalehti*.  29.11.2012. Viitattu 29.11.2012.
62. ↑  "Me mennään naimisiin!" Vasta kihlautuneet Martina Aitolehti ja Stefan Therman juhlivat villisti karaokessa: Stefun röyhkeä käytös herätti närää – kuvat julkkisbileistä! *www.seiska.fi*. Viitattu 12.10.2020. (englanniksi)
63. ↑  Martina Aitolehti ja Stefan Therman erosivat: "Mulle ja lapsille ei enää jää vaihtoehtoja" *iltalehti.fi*. Viitattu 13.4.2020.
64. ↑  Martina Aitolehti ja Hannu Pikkarainen salamarakastuivat ja muuttavat nyt yhteen – samalla on pitänyt miettiä, onko lapsiluku sittenkään täynnä *Ilta-Sanomat*.  30.6.2021. Viitattu 30.6.2021.
65. ↑  Me Naiset: Martina Aitolehti ja Hannu Pikkarainen: ero! *www.iltalehti.fi*. Viitattu 26.1.2022.
66. ↑  Martina Aitolehti sai tuomion rattijuopumuksesta *IS*.  28.8.2014. Viitattu 25.9.2020.
67. ↑  Martina Aitolehti tuomittiin 2025 euron päiväsakkoihin *Ilta Sanomat*.  9.1.2020. Viitattu 9.1.2020.
68. ↑  Kohukaunottarille sakkotuomiot *mtv.fi*.  19.03.2010. Viitattu 25.9.2020.
69. ↑  Näin Martina Aitolehti kävi Sofia Belórfin kimppuun – välikohtaus festareilla sai raivon valtaan: "Kyllä mä oon varmaa kovaa repiny" *IS*.  9.8.2018. Viitattu 25.9.2020.
70. ↑  Martina Aitolehti poseeraa lasten hyväksi - katso video! *www.iltalehti.fi*. Viitattu 12.10.2020.
71. ↑  BB-Martina luopuu hyvässä tarkoituksessa hääpuvustaan *www.v2.fi*. Viitattu 12.10.2020. (englanniksi)
72. ↑  Unibetin hyväntekeväisyys turnaus 2008 - mukana Martina Aitolehti, Kim Herold, Arttu Harkki, Jorma Vuoksenmaa *pokerisivut.com*.  Arkistoitu 17.10.2020.
73. ↑
74. 1 2  Julkkiskaunottaret keimailivat lavalla hyväntekeväisyyden vuoksi - Martina Aitolehti esitteli upeaa vartaloaan! Uikkarikuva! *cms.seiska.fi*. Viitattu 12.10.2020.
75. ↑  Kummit-lehti 1/2018 *Issuu*. Viitattu 12.10.2020. (englanniksi)
76. ↑  Martina Aitolehti jännittää kuun loppua *Ilta-Sanomat*.  13.10.2011. Viitattu 19.10.2020.
77. ↑  Jungle Juice Bar keräsi jättipotin hyväntekeväisyyteen *Aromi*. Viitattu 12.10.2020.
78. ↑  Ohjelma *Valtteri Bottas Duathlon*. Viitattu 12.10.2020.
79. ↑  Martina Aitolehti Fitclub Finland. Viitattu 27.9.2020.
80. ↑  Martina Aitolehti osallistui vaativaan triathlonkilpailuun – elämänsä kunnossa oleva julkkiskaunotar ylsi kärkisuoritukseen *Ilta-Sanomat*.  22.8.2020. Viitattu 12.10.2020.
81. 1 2  Ajankohtaista *www.vermo.fi*. Viitattu 12.10.2020.
82. ↑  Martina - Taistelija WSOY. Viitattu 2.11.2022.
83. ↑  Martina Aitolehti ja aussirakas: Kihlat! *www.iltalehti.fi*. Viitattu 10.3.2024.
84. ↑  Martina Aitolehti: -Nyt teen sitä mitä olen aina halunnut *Radio Nova*.  30.3.2011.  Arkistoitu 2.4.2011. Viitattu 13.6.2020.

Aiheesta muualla
----------------

* Nanna ja Martina - Realtraing camp
* Martina Aitolehti sanoo stop nettikiusaamiselle
* HS Kuukausiliite Näin Martina myi itsensä meille

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz
	+ 2

 |
|  |
| Henkilöt | 
* Ritva
* Elonet
* Yle

 |

 |